CELEX: 22021D0310
Language: et
Date: 2018-09-21 00:00:00
Title: EMP ühiskomitee otsus nr 196/2018, 21. september 2018, millega muudetakse EMP lepingu XIII lisa „Transport“ [2021/310]

4.3.2021   
               
               
                  ET
               
               
                  Euroopa Liidu Teataja
               
               
                  L 75/33
               
            
         EMP ÜHISKOMITEE OTSUS nr 196/2018,
         21. september 2018,
         millega muudetakse EMP lepingu XIII lisa „Transport“ [2021/310]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 1. märtsi 2017. aasta rakendusmäärus (EL) 2017/373, millega sätestatakse lennuliikluse korraldamise teenuste ja aeronavigatsiooniteenuste osutajate ning muude lennuliikluse korraldamise võrgustiku funktsioonide suhtes ja kõigi nende järelevalve suhtes kohaldatavad ühisnõuded ning millega tunnistatakse kehtetuks määrus (EÜ) nr 482/2008, rakendusmäärused (EL) nr 1034/2011, (EL) nr 1035/2011 ja (EL) 2016/1377 ning muudetakse määrust (EL) nr 677/2011 (1).
                  
               
                     (2)
                  
                  
                     Rakendusmäärusega (EL) 2017/373 tunnistatakse kehtetuks komisjoni määrus (EÜ) nr 482/2008 (2), komisjoni rakendusmäärus (EL) nr 1034/2011 (3) ning komisjoni rakendusmäärus (EL) nr 1035/2011 (4), mis on inkorporeeritud EMP lepingusse ja mis tuleb sellest kehtetuks tunnistamise tõttu välja jätta.
                  
               
                     (3)
                  
                  
                     Mõned rakendusmääruse (EL) 2017/373 sätted tulenevad Rahvusvahelise Tsiviillennunduse Organisatsiooni (ICAO) sätetest, mida kohaldatakse üksnes ICAO Euroopa (EUR) piirkonna suhtes, kuhu Island ei kuulu oma geograafilise asendi tõttu.
                  
               
                     (4)
                  
                  
                     Mõned rakendusmääruse (EL) 2017/373 sätted osutavad ELi määrustele, mille kohaldamisala piirdub ICAO Euroopa (EUR) ja Aafrika (AFI) piirkondadega ning mida ei saa Islandil kohaldada.
                  
               
                     (5)
                  
                  
                     Island, mis asub ICAO Põhja-Atlandi (NAT) piirkonnas, on võtnud kohustuse täita ja järgida ICAO Põhja-Atlandi täiendavaid piirkondlikke sätteid.
                  
               
                     (6)
                  
                  
                     Seetõttu tuleks EMP lepingu XIII lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XIII lisa muudetakse järgmiselt.
            
                        1)
                     
                     
                        Punkti 66xf (komisjoni rakendusmäärus (EL) nr 390/2013) järele lisatakse järgmine punkt:
                        
                                    „66xg.
                                 
                                 
                                    
                                       32017 R 0373: komisjoni 1. märtsi 2017. aasta rakendusmäärus (EL) 2017/373, millega sätestatakse lennuliikluse korraldamise teenuste ja aeronavigatsiooniteenuste osutajate ning muude lennuliikluse korraldamise võrgustiku funktsioonide suhtes ja kõigi nende järelevalve suhtes kohaldatavad ühisnõuded ning millega tunnistatakse kehtetuks määrus (EÜ) nr 482/2008, rakendusmäärused (EL) nr 1034/2011, (EL) nr 1035/2011 ja (EL) 2016/1377 ning muudetakse määrust (EL) nr 677/2011 (ELT L 62, 8.3.2017, lk 1).
                                 
                              Käesolevas lepingus loetakse nimetatud määruse sätteid järgmises kohanduses.
                        
                                    a)
                                 
                                 
                                    Kui määruses ja selle nõuete täitmise aktsepteeritud meetodites/juhendmaterjalides osutatakse ICAO Euroopa piirkonna suhtes kohaldatavatele ICAO sätetele, ei tuleks seda käsitada Islandile esitatava nõudena, kui Island täidab ICAO Põhja-Atlandi piirkondlike lisasätete nõudeid. ICAO Põhja-Atlandi sätteid võib Islandi puhul käsitada nõuete täitmise aktsepteeritud meetodite/juhendmaterjalidena.
                                 
                              
                                    b)
                                 
                                 
                                    Kui määruses viidatakse Euroopa määrustele, mille kohaldamisala piirdub ICAO Euroopa/Aafrika piirkonnaga, ei tuleks seda mõista Islandile kehtiva nõudena, välja arvatud juhul, kui Island on selgesõnaliselt teatanud, et selliseid määrusi kohaldatakse Islandil. Teise võimalusena kohaldatakse siseriiklikke eeskirju või kohaldatavaid ICAO sätteid.
                                 
                              
                                    c)
                                 
                                 
                                    Nõuete täitmise alternatiivsed meetodid (AltMOC) ei peaks olema vajalikud juhul, kui Island täidab ICAO Põhja-Atlandi piirkondlikke lisasätteid.
                                 
                              
                                    d)
                                 
                                 
                                    II lisa punkti ATM/ANS.AR.A.025 alapunkti b lisatakse pärast sõna „liikmesriikidele“ sõnad „EFTA järelevalveametile“.
                                 
                              
                                    e)
                                 
                                 
                                    II lisa punkti ATM/ANS.AR.C.050 alapunkti e lõikes 1 lisatakse pärast sõna „komisjoni“ sõnad „ja EFTA järelevalveametit“.
                                 
                              
                                    f)
                                 
                                 
                                    III lisa punkti ATM/ANS.OR.D.005 alapunktis c lisatakse pärast sõna „komisjonil“ sõnad „ja asjakohasel juhul EFTA järelevalveametil“.
                                 
                              
                                    g)
                                 
                                 
                                    III lisa punktis ATM/ANS.OR.D.025:
                                    
                                                i)
                                             
                                             
                                                lisatakse alapunktis c sõna „komisjonile“ järele sõnad „, EFTA riikide alalisele komiteele, EFTA järelevalveametile“; ning
                                             
                                          
                                                ii)
                                             
                                             
                                                punkti e lisatakse sõna „komisjonil“ järele sõnad „,ja asjakohasel juhul EFTA järelevalveametil“.“
                                             
                                          
                              
                  
                        2)
                     
                     
                        Punkti 66wn (komisjoni määrus (EL) nr 677/2011) muudetakse järgmiselt:
                        
                                    a)
                                 
                                 
                                    Lisatakse järgmine taane:
                                    
                                                „–
                                             
                                             
                                                
                                                   32017 R 0373: komisjoni 1. märtsi 2017. aasta delegeeritud määrus (EL) 2017/373 (ELT L 62, 8.3.2017, lk 1).“
                                             
                                          
                              
                                    b)
                                 
                                 
                                    Punkt j jäetakse välja.
                                 
                              
                  
                        3)
                     
                     
                        Punktide 66wf (komisjoni määrus (EÜ) nr 482/2008), 66xb (komisjoni rakendusmäärus (EL) nr 1034/2011) ja 66xc (komisjoni rakendusmäärus (EL) nr 1035/2011) tekst jäetakse välja.
                     
                  
         
            Artikkel 2
            Rakendusmääruse (EL) 2017/373 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 22. septembril 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 21. september 2018
            
               
                  EMP Ühiskomitee nimel
               
               
                  eesistuja
               
               Oda Helen SLETNES
            
         
         
            (1)  ELT L 62, 8.3.2017, lk 1.
         
            (2)  ELT L 141, 31.5.2008, lk 5.
         
            (3)  ELT L 271, 18.10.2011, lk 15.
         
            (4)  ELT L 271, 18.10.2011, lk 23.
         
            (*1)  Põhiseadusest tulenevaid nõudeid ei ole nimetatud.